3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และบริการ

(1) บริการซื้อสิทธิเรียกร้อง (Factoring)

  แฟคตอริ่ง คือ การให้บริการทางการเงินแก่ผู้ขายสินค้าหรือบริการ
  โดยการที่ผู้ขายสินค้านำลูกหนี้การค้าที่ยังไม่ครบกำหนดชำระเงินไปแลกเปลี่ยนเป็นเงินสดทันที
  เพื่อใช้หมุนเวียนในกิจการของตน
  โดยการโอนสิทธิการรับเงินในหนี้การค้าที่รอเรียกเก็บเงินและโอนสิทธิในความเป็นเจ้าหนี้ให้กับบริษัทแฟคตอริ่ง
  พร้อมทั้งส่งมอบเอกสารหนี้การค้าต่างๆ เช่น ใบกำกับสินค้า ใบรับวางบิล ใบเสร็จรับเงิน
  เป็นต้น

-   บริการซื้อสิทธิเรียกร้องในประเทศ (Domestic Factoring)

  แฟคตอริ่ง ถือเป็นธุรกิจหลักของบริษัท โดยมีรายได้ประมาณร้อยละ 67
  ของรายได้รวมจากการให้บริการ แฟคตอริ่งเป็นการซื้อสิทธิเรียกร้องในหนี้การค้า
  โดยลูกค้าเป้าหมายของบริษัทคือผู้ประกอบธุรกิจขนาดกลางและขนาดเล็ก
  ที่กระจายตัวอยู่ในอุตสาหกรรมต่างๆ รายได้จากธุรกิจแฟคตอริ่งประกอบด้วย 2 ส่วน คือ
  ค่าโอนสิทธิเรียกร้องหรือดอกเบี้ย และค่าธรรมเนียมในการจัดเก็บหนี้จากลูกหนี้ของลูกค้า
  การซื้อสิทธิเรียกร้องในหนี้การค้าของบริษัทเป็นแบบไล่เบี้ย – แจ้งโอน (With recourse –
  Notification) ซึ่งสามารถเรียกบังคับชำระหนี้ได้ทั้งจากลูกค้าและลูกหนี้

  ทั้งนี้ ลูกหนี้ของลูกค้าที่โอนสิทธิเรียกร้องให้บริษัท ประกอบด้วย

1.  ลูกหนี้ที่เป็นหน่วยงานราชการ รัฐวิสาหกิจ
    และหน่วยงานที่เกี่ยวข้องกับหน่วยงานราชการและรัฐวิสาหกิจ
    อันเกิดจากการทำสัญญาจัดซื้อ/จัดจ้าง
    หรือรับจ้างทำของที่หน่วยงานดังกล่าวทำกับลูกค้าของบริษัท
    ยอดรับซื้อลูกหนี้หน่วยงานราชการและรัฐวิสาหกิจคิดเป็นสัดส่วนประมาณร้อยละ 30-40
    ของยอดรับซื้อทั้งหมด

2.  ลูกหนี้เอกชน ได้แก่ หนี้ประเภท อุตสาหกรรม พาณิชยกรรม และบริการ
    อันเกิดจากการซื้อมาขายไปของลูกค้าและลูกหนี้ เป็นการประกอบธุรกิจปกติ
    โดยลูกค้าจะมีใบส่งของ ใบแจ้งหนี้ ใบรับวางบิล ใบตรวจรับงาน นำมาโอนสิทธิรับเป็นเงินสด
    เพื่อใช้หมุนเวียนก่อน และบริษัทจะนำเอกสารดังกล่าวไปจัดเก็บเมื่อหนี้ถึงกำหนดชำระ

  เอกสารการค้าที่บริษัทรับซื้อ ประกอบด้วย ใบส่งงาน ใบส่งสินค้า ใบตรวจรับ ใบวางบิล
  ใบรับวางบิล ใบแจ้งหนี้ เช็คการค้า ตั๋วสัญญาใช้เงิน และตั๋วสัญญาใช้เงินที่ธนาคารอาวัล
  ซึ่งบริษัทจะกำหนดสัดส่วนในการรับซื้อสำหรับเอกสารแต่ละประเภทต่างกัน
  ขึ้นอยู่กับระดับความสามารถเรียกบังคับชำระหนี้ได้ของเอกสาร

-   บริการซื้อสิทธิเรียกร้องระหว่างประเทศและการค้ำประกันการส่งออก – นำเข้า
    (International Factoring)

  แฟคตอริ่งระหว่างประเทศส่งเสริมธุรกิจที่เกี่ยวข้องกับการนำสินค้าเข้าหรือ
  การส่งสินค้าออกให้มีความคล่องตัวในการดำเนินงานมากยิ่งขึ้น
  และยังเป็นบริการที่ช่วยเสริมความเชื่อมั่น ระหว่างผู้นำเข้าและผู้ส่งออก แบ่งออกเป็น 2
  ประเภท คือ

1.  แฟคตอริ่งเพื่อการนำเข้า เป็นบริการค้ำประกันต่อลูกค้า
    ที่อยู่ต่างประเทศและมีลูกหนี้นำเข้าสินค้าอยู่ในประเทศ
    โดยลูกค้าในต่างประเทศเป็นผู้ขายสินค้าและบริษัทแฟคตอริ่งในต่างประเทศเป็นผู้ติดต่อบริษัทซึ่งจะเป็นตัวแทนในการเก็บหนี้จากลูกหนี้ในประเทศไทยให้แก่ลูกค้า
    และบริษัทแฟคตอริ่งส่งออกที่อยู่ในต่างประเทศตามข้อตกลง

2.  แฟคตอริ่งเพื่อการส่งออก เป็นบริการประกันหนี้ไม่สูญต่อผู้ส่งออก
    พร้อมบริการตรวจสอบฐานะของผู้นำเข้าและรับประกันหนี้ไม่สูญต่อผู้ส่งออกหากผู้นำเข้าไม่ชำระเงิน
    และให้เงินหมุนเวียนถ้าต้องการขายสิทธิ
    โดยส่วนใหญ่บริษัทจะติดต่อกับบริษัทแฟคตอริ่งในต่างประเทศในการตรวจสอบฐานะ
    รวมทั้งให้เก็บเงิน ส่งต่อให้กับบริษัทอีกทอดหนึ่ง

  ทั้งนี้ ในช่วง 6 ปีที่ผ่านมา บริษัทไม่ได้ให้บริการซื้อสิทธิเรียกร้องระหว่างประเทศเนื่องจาก
  บริษัทมีนโยบายชะลอการให้บริการ อย่างไรก็ตาม หากมีลูกค้าต้องการใช้บริการดังกล่าว
  บริษัทก็มีความพร้อมที่จะพิจารณาให้บริการได้

(2) บริการลิสซิ่งเครื่องจักร อุปกรณ์ และรถยนต์ (Leasing)

  บริการลิสซิ่งของบริษัทเป็นการให้เช่าทรัพย์ระยะยาวทางการเงิน (Financial Lease)
  ซึ่งเป็นเครื่องมือการเงินสนับสนุนจัดหาและให้เช่าเครื่องจักร อุปกรณ์ หรือ รถยนต์
  โดยผู้เช่าจะเป็นผู้จัดหาทรัพย์ที่เช่า และแจ้งผู้ให้เช่าเป็นผู้จัดซื้อ
  ให้เช่าใช้งานกำหนดระยะเวลาเช่า 3-5 ปี โดยผ่อนชำระค่าเช่าเป็นงวด
  บริษัทจะให้วงเงินลิสซิ่งประมาณ 80 % ของมูลค่าเครื่องจักร

  การทำลิสซิ่งจะเกิดประโยชน์ต่อผู้เช่า คือ ผู้เช่าไม่ต้องใช้เงินจำนวนมากไปซื้อเครื่องจักร
  ค่าเช่าสามารถนำไปตัดเป็นค่าใช้จ่ายได้
  และผู้เช่าสามารถซื้อเครื่องจักรที่เช่าเป็นทรัพย์สินของตนได้

(3) บริการสินเชื่อสินค้าคงคลัง

  เป็นการให้กู้ยืมเงินอีกประเภทหนึ่งโดยใช้สินค้าคงคลังเป็นหลักประกัน เช่น แอร์ กระดาษ
  เป็นต้น ด้วยการนำสินค้าคงคลัง
  เช่นวัตถุดิบที่เตรียมเพื่อการผลิตและ/หรือสินค้าสำเร็จรูปที่รอการส่งมอบเป็นหลักประกันในการกู้ยืมเงิน
  จะสนับสนุนเงินกู้ไม่เกินร้อยละ 70 ของมูลค่าสินค้าตามราคาต้นทุน
  สัดส่วนเงินกู้ดังกล่าวจะผันแปรไปตามสภาพของสินค้าที่นำมาเป็นหลักประกันว่ามีความเสี่ยงมากน้อยเพียงไร
  ลูกค้าจะต้องนำสินค้าหลักประกันมาเก็บรักษาไว้ในสถานที่ที่บริษัทกำหนด
  ซึ่งบริษัทสามารถเข้าไปตรวจสอบคุณภาพได้อย่างสม่ำเสมอ เมื่อลูกค้าชำระหนี้
  ลูกค้าจะสามารถเบิกสินค้าออกไปได้บางส่วน แต่มูลค่าสินค้าที่เหลืออยู่จะต้องคุ้มกับมูลหนี้คงเหลือ

(4) บริการสินเชื่อเงินให้กู้ยืม

  บริการสินเชื่อเงินให้กู้ยืมของบริษัท จะเป็นการให้บริการวงเงินหมุนเวียนล่วงหน้า
  (Prefinancing) ซึ่งเป็นบริการเงินกู้ระยะสั้น
  เพื่อให้ลูกค้านำเงินไปทำงานเบื้องต้นตามสัญญาจ้าง หรือสัญญาซื้อ-ขายที่ลงนามในสัญญาแล้ว
  และโอนสิทธิทั้งสัญญาให้บริษัท
  ลูกค้าก็จะได้รับเงินทุนระยะสั้นไปทำงานก่อนเพื่อส่งมอบงานได้ทันตามเวลา
  บริษัทกำหนดวงเงินที่จะให้ตามความเหมาะสมของงานแต่ละโครงการ

(5) บริการเสริมอื่นๆ

  เป็นบริการเสริมต่างๆ
  ที่บริษัทจัดให้กับลูกค้าเพื่อให้ลูกค้าสามารถใช้บริการทางการเงินกับบริษัทได้อย่างครบวงจร
  โดยรายได้ที่ได้รับจะเป็นค่าธรรมเนียม บริการเหล่านี้ ประกอบด้วย

-   บริการหนังสือค้ำประกัน

  เป็นบริการสนับสนุนวงเงินค้ำประกันในการยื่นซองประมูลงาน การปฏิบัติงานตามสัญญา
  การเบิกเงินล่วงหน้า และการจัดหาสินค้า เป็นบริการเสริมการประมูลงาน หรือรับจ้างทำของ
  กับหน่วยงานราชการ รัฐวิสาหกิจ และบริษัทเอกชน
  ด้วยการจัดหาหนังสือค้ำประกันจากธนาคารหรือของบริษัทเอง

-   บริการหนังสือรับรองการสนับสนุนวงเงิน

  บริษัทสามารถออกหนังสือรับรองจะสนับสนุนการเงินแก่ผู้เข้าประมูลให้สามารถดำเนินงานตามโครงการที่ประกวดราคาได้จนแล้วเสร็จ

-   บริการจัดหา L/C และรับซื้อ L/C

  เป็นบริการในการจัดหา L/C เพื่อสั่งซื้อสินค้าประเภทวัตถุดิบหรือสินค้าสำเร็จรูป
  ตามสัญญาซื้อขาย หรือรับจ้างทำของจากต่างประเทศ และการนำ L/C
  มาโอนสิทธิและขายสิทธิแลกเป็นเงินสด เพื่อนำไปหมุนเวียนต่อไป

1.  การตลาดและภาวะการแข่งขัน

  ภาวะอุตสาหกรรมและแนวโน้มธุรกิจแฟคตอริ่ง

  ผลจากการที่รัฐบาลมีการปรับปรุงแก้ไขกฎหมายสถาบันการเงิน
  ส่งผลให้รูปแบบการทำธุรกรรมและการแข่งขันของบริษัททางการเงินเปลี่ยนแปลงไป
  บริษัททางการเงินต้องแข่งขันไม่เพียงแต่กับบริษัททางการเงินด้วยกัน
  แต่จะต้องแข่งขันกับธนาคารพาณิชย์ด้วย เนื่องจากผลจากกฎหมายดังกล่าว
  ทำให้ธนาคารพาณิชย์สามารถทำธุรกิจทุกประเภทที่บริษัททางการเงินทำได้
  ซึ่งธนาคารพาณิชย์จะมีข้อได้เปรียบที่มีสาขาครอบคลุมทั่วประเทศและมีบริการที่ครบวงจรกว่า
  อย่างไรก็ตาม บริษัททางการเงินเฉพาะด้านอย่างบริษัท
  สามารถสนองความต้องการของผู้ประกอบการได้ดีกว่าการให้สินเชื่อจากสถาบันการเงินประเภทอื่นที่ต้องมีเงื่อนไขและหลักประกัน
  ทำให้มีข้อได้เปรียบที่ความคล่องแคล่ว รวดเร็ว และขั้นตอนน้อยกว่า
  ซึ่งจะทำให้บริษัทสามารถแข่งขันได้

  ในปี 2547 นโยบายและมาตรการกระตุ้นเศรษฐกิจและการใช้จ่ายของภาครัฐ
  ช่วยสนับสนุนและกระตุ้นให้เกิดการฟื้นตัวทางเศรษฐกิจ สถาบันการเงินต่าง ๆ เร่งขยายสินเชื่อ
  การหาแหล่งเงินในตลาดเงินและตลาดทุนสามารถทำได้ง่ายขึ้น อย่างไรก็ตาม
  ในธุรกิจขนาดกลางและขนาดย่อม (SME) นั้น ธุรกิจแฟคตอริ่งยังคงได้รับความนิยมอย่างต่อเนื่อง
  เนื่องจากเงื่อนไขและหลักประกันไม่เข้มงวดเท่าธนาคารพาณิชย์
  ทำให้ธุรกรรมด้านแฟคตอริ่งมีบทบาทมากขึ้นในการช่วยเพิ่มสภาพคล่องให้แก่ธุรกิจ SME
  และเป็นแรงผลักดันให้ธุรกิจเดินต่อไปได้
  ธุรกิจขนาดกลางและหน่วยงานราชการหันมาสนับสนุนการโอนสิทธิเรียกร้องมากขึ้น
  สังเกตได้จากตลาดรวมของธุรกิจแฟคตอริ่งในประเทศเติบโตขึ้นจาก 27,807 ล้านบาทในปี
  2545 เป็น 32,651 ล้านบาทในปี 2546 (ไม่รวมธนาคาร SME) คิดเป็น 17.42 %
  สำหรับคู่แข่งขันของบริษัทในธุรกิจแฟคตอริ่งมีประมาณ 10 แห่ง
  แต่ละแห่งก็มีตลาดกลุ่มลูกค้าเป้าหมายที่แตกต่างกัน บางแห่งได้รับเงินสนับสนุนในต้นทุนต่ำ
  ก็สามารถแข่งขันในด้านอัตราดอกเบี้ยได้ ทั้งนี้ การแข่งขันที่มีมากขึ้น
  ทำให้บริษัทจะต้องพิจารณาคุณภาพของลูกค้าและลูกหนี้อย่างรอบคอบมากขึ้น
  การลดอัตราดอกเบี้ยหรือเงื่อนไขการใช้บริการเพื่อจูงใจลูกค้า
  จะต้องมีการพิจารณาอย่างละเอียดรอบคอบก่อนที่จะอนุมัติเสมอ ทั้งนี้
  เพื่อป้องกันไม่ให้เกิดหนี้เสียในอนาคต

  การพิจารณาการรับซื้อหนี้ในปี 2547
  บริษัทเน้นการให้การสนับสนุนลูกค้าที่มีลูกหนี้เป็นหน่วยงานราชการ รัฐวิสาหกิจ
  หรือลูกหนี้เอกชนรายใหญ่ที่สามารถแจ้งโอนสิทธิได้ โดยเน้นการกระจายลูกหนี้ไปในหลาย ๆ
  ธุรกิจ เพื่อป้องกันการกระจุกตัวอยู่ในอุตสาหกรรมประเภทใดประเภทหนึ่งมากเกินไป
  การพิจารณาคุณภาพของลูกหนี้ บริษัทจะพิจารณาจากสภาพคล่อง ผลประกอบการ
  และแนวโน้มการทำธุรกิจของลูกหนี้แต่ละรายเพื่อป้องกันความเสี่ยงที่อาจจะเกิดขึ้น นอกจากนี้
  บริษัทยังมีบริการอื่น อีก 9 บริการ เพื่อช่วยอำนวยความสะดวก
  และแก้ปัญหาสภาพคล่องของลูกค้าได้ตรงตามความต้องการ
  ทำให้ลูกค้าได้เงินทุนไปหมุนเวียนในกิจการ และธุรกิจสามารถยืนหยัดต่อไปได้ในระยะยาว

  สำหรับแนวโน้มธุรกิจแฟคตอริ่งในปี 2548 บริษัทยังคงเน้นกลุ่มลูกหนี้เอกชนรายใหญ่
  ลูกหนี้ราชการหรือรัฐวิสากิจที่มีการโอนสิทธิชัดเจน นอกจากนี้
  บริษัทยังมีแผนการที่จะขยายสินเชื่อไปในธุรกิจและอุตสาหกรรมใหม่ ๆ
  เร่งเพิ่มลูกค้าของลูกหนี้ที่มีศักยภาพเพื่อให้เกิดความหลากหลายมากขึ้น
  สำหรับแนวโน้มอัตราดอกเบี้ยในตลาดเงินที่คาดว่าจะเพิ่มขึ้น
  บริษัทก็จะต้องมีการปรับอัตราดอกเบี้ยตามอัตราดอกเบี้ยในท้องตลาด เพื่อรักษาส่วนต่าง
  (Spread) เช่นเดิม ในส่วนของการแก้ไขและติดตามหนี้ที่มีปัญหา
  ก็จะได้มีการเร่งแก้ไขและติดตามอย่างต่อเนื่อง
  รวมถึงการรักษาคุณภาพของสินเชื่อใหม่และสินเชื่อเก่าที่มีอยู่ไม่ให้กลายเป็นหนี้เสียเพิ่มเติม

  นอกจากธุรกิจแฟคตอริ่งแล้ว นโยบายของบริษัทในบริการอื่นๆ ของบริษัท เป็นดังนี้

-   ธุรกิจลิสซิ่ง ในปี 2548
    บริษัทมีนโยบายที่จะขยายการให้บริการสินเชื่อลิสซิ่งเฉพาะเครื่องมือเครื่องจักรที่มีตลาดรองรับ
    เช่น รถยนต์ และเครื่องมือแพทย์ เป็นต้น

-   ธุรกิจสินเชื่อสินค้าคงคลัง ในปี 2548
    บริษัทยังคงมีนโยบายที่จะชะลอการให้สินเชื่อประเภทนี้ต่อไปอีก
    เนื่องจากความต้องการของบริการดังกล่าวจากภาคธุรกิจยังมีอยู่น้อย
    และกำลังการผลิตของภาคอุตสาหกรรมเหล่านี้ยังสูงเกินความต้องการ

-   ธุรกิจสินเชื่อเงินให้กู้ยืม บริษัทจะขยายการให้สินเชื่อประเภทนี้มากขึ้น
    โดยเฉพาะการให้บริการสินเชื่อวงเงินหมุนเวียนล่วงหน้า
    เพื่อรองรับความจำเป็นในการใช้เงินทุนล่วงหน้าในการขยายงานของธุรกิจ อย่างไรก็ตาม
    บริษัทจะพิจารณาศักยภาพของลูกค้าและเงื่อนไขอื่น ๆ ประกอบก่อนการอนุมติวงเงิน

  คู่แข่งขัน

  คู่แข่งขันของบริษัทที่เน้นทำธุรกิจแฟคตอริ่งเป็นผลิตภัณฑ์หลักเช่นเดียวกับบริษัท
  ไม่ได้จดทะเบียนในตลาดหลักทรัพย์ ได้แก่ บจ. อยุธยาอินเตอร์เนชั่นแนลแฟคเตอร์ส บจ.บีโอเอ
  ลิสซิ่ง บจ.กรุงเทพ แกรนด์แปซิฟิคลีส บจ. ธนมิตรแฟคตอริ่ง บจ. กสิกรแฟคตอริ่ง บจ.
  เอ็มบีเอฟ แฟคเตอร์ส (ประเทศไทย) บมจ. นครหลวงลิสซิ่ง-แฟ๊กเตอริ่ง และบจ.
  ยูไนเต็ดแฟคตอริ่ง มีผลการดำเนินงานรอบบัญชีปี 2546 ดังตาราง

เปรียบเทียบฐานะการเงินและผลดำเนินงาน ของรอบบัญชีปี 2546

  ---------------------------------------------------------------------------------------------------
  หน่วย : ล้านบาท  SGF       อยุธยา   บีโอเอ     กรุงเทพ    ธนมิตร   กสิกร      เอ็มบีเอฟ   นครหลวง   ยูไนเต็ด
                                   ลิสซิ่ง      แกรนด์                                           
  -------------- --------- ------- --------- --------- ------- --------- --------- --------- --------
  สินทรัพย์รวม      1,067.3   939.0   3,381.5   1,364.2   722.8   2,226.0   122.2     487.2     217.0

  หนี้สินรวม        873.5     696.0   2,952.0   924.0     625.2   1,979.4   325.1     1,365.8   78.1

  ส่วนของผู้ถือหุ้น    411.0     (7.0)   429.5     440.2     97.7    246.6     (302.9)   (878.6)   138.9

  รายได้รวม       130.8     70.0    424.0     289.0     38.3    215.0     37.7      50.3      18.5

  รายได้ลีสซิ่ง      1.1       8.0     165.1     56.5      -       36.1      -         -         -

  รายได้แฟคตอริ่ง   98.2      59.0    58.8      17.8      38.12   175.8     14.9      37.9      14.7

  กำไร (ขาดทุน)   (156.2)   19.0    100.4     127.9     11.1    61.4      6.8       16.6      3.3
  สุทธิ                                                                                        
  ---------------------------------------------------------------------------------------------------

ที่มา : งบการเงินประจำปี 2546 จากกรมพัฒนาธุรกิจการค้า กระทรวงพาณิชย์

  นโยบายราคาด้านแฟคตอริ่ง

  บริษัทได้รับค่าตอบแทนในการซื้อสิทธิเรียกร้องเป็น 2 ส่วนคือ ค่าโอนสิทธิเรียกร้องหรือดอกเบี้ย
  และค่าธรรมเนียมบริการในการเรียกรับชำระหนี้จากลูกหนี้ของลูกค้า

-   ค่าโอนสิทธิเรียกร้อง
    บริษัทฯกำหนดค่าโอนสิทธิเรียกร้องตามภาวะเศรษฐกิจและอัตราดอกเบี้ยในตลาด
    เพื่อรองรับการปรับตัวของอัตราดอกเบี้ยในตลาดการเงิน
    ส่วนเพิ่มหรือลดจะพิจารณาจากการแข่งขันในตลาด ฐานะของลูกค้าและลูกหนี้
    รวมทั้งความเสี่ยงในการรับชำระหนี้แต่ละประเภท
    เช่นเดียวกับธนาคารพาณิชย์และสถาบันการเงินอื่น ๆ

-   ค่าธรรมเนียมบริการ จะคิดเป็นต่อครั้งในการเรียกชำระหนี้จากลูกหนี้
    ซึ่งขึ้นอยู่กับระยะทางในการจัดเก็บ หรือ วิธีการรับชำระเงินจากลูกหนี้

  กลยุทธ์ในการแข่งขัน

1. ให้บริการลูกค้าด้วยหลัก 5 ประการ รวดเร็ว ถูกต้อง แม่นยำ แข่งขัน และพัฒนา

2. ให้ข้อมูล ข่าวสาร กับลูกค้าอย่างตรงไปตรงมา

3. ให้บริการสินเชื่อต่อเนื่องกับลูกค้า ตั้งแต่ก่อนการผลิต เริ่มผลิต และหลังการขาย

  การตลาด

  บริษัทเน้นการเสนอบริการต่อลูกค้าโดยตรง
  โดยอธิบายให้ลูกค้าเข้าใจและเห็นประโยชน์จากการใช้วงเงินแฟคตอริ่ง
  รายชื่อลูกค้าเป้าหมายอาจมาจากลูกค้าหรือลูกหนี้เก่าแนะนำมา หรือจากอุตสาหกรรมจังหวัด
  หอการค้าจังหวัด รวมทั้งสมาคมธุรกิจต่าง ๆ ทั้งนี้
  บริษัทต้องหมั่นติดต่อลูกค้าเก่าเพื่อชักจูงให้มีการใช้บริการอย่างสม่ำเสมอ

  กลุ่มลูกค้าเป้าหมาย

  บริษัทมีนโยบายในการสนับสนุนลูกค้าที่เป็นกลุ่มอุตสาหกรรมขนาดเล็กและขนาดกลาง
  ให้เกิดความคล่องตัวทางการเงินและการดำเนินธุรกิจมากยิ่งขึ้น
  โดยพิจารณาเน้นกลุ่มลูกหนี้ที่มีแนวโน้มดี หรือ ลูกหนี้ในกลุ่มราชการ
  รัฐวิสาหกิจและเอกชนรายใหญ่ที่สามารถแจ้งโอนสิทธิได้และมีฐานะการเงินมั่นคง

1.  แหล่งที่มาของเงินทุนและการให้กู้ยืม

    1.  แหล่งที่มาของเงินทุน

  แหล่งเงินทุนของบริษัท จำแนกได้ดังนี้

(1) ส่วนของผู้ถือหุ้น ณ วันที่ 31 ธันวาคม 2547 ส่วนของผู้ถือหุ้น ประกอบด้วย

  หุ้นสามัญที่ออกและเรียกชำระแล้ว 1,182.75 ล้านบาท

  ส่วนต่ำกว่ามูลค่าหุ้นสามัญ 217.30 ล้านบาท

  ขาดทุนสะสม (671.05) ล้านบาท

  รวมส่วนของผู้ถือหุ้น 294.41 ล้านบาท

(2) เงินกู้ยืม

  ในอดีตแหล่งเงินทุนส่วนใหญ่ของบริษัท มาจากเงินกู้ร่วม ประกอบด้วยผู้ให้กู้ร่วม 9 ราย ได้แก่
  ธนาคารพาณิชย์ บริษัทเงินทุนและสำนักงานตัวแทนสถาบันการเงินต่างประเทศ ปัจจุบัน
  เงินกู้ยืมร่วมนี้ได้แปลงหนี้เป็นทุนแล้วจำนวน 11.55 ล้านเหรียญสหรัฐอเมริกา
  และได้ชำระคืนและซื้อหนี้คืนแล้วบางส่วน คงเหลือเงินกู้จำนวน 2.27 ล้านเหรียญสหรัฐอเมริกา
  ซึ่งมีกำหนดจะต้องทยอยชำระคืนให้หมดภายในเดือนมิถุนายน 2548
  (รายละเอียดสามารถดูได้จากหมายเหตุประกอบงบการเงินของบริษัท)

1.  การให้กู้ยืม

  (1) ขั้นตอนการให้บริการแฟคตอริ่งโดยสังเขป

1.  ฝ่ายสินเชื่อและการตลาดตรวจสอบฐานะลูกหนี้และลูกค้าตามเอกสารที่ได้รับ โดยการจัดทำ
    Credit Scoring เพื่อวิเคราะห์ลูกค้าและลูกหนี้ตามเกณฑ์ที่บริษัทกำหนด
    และกำหนดวงเงินมาตรฐานลูกหนี้ และวงเงินลูกค้า
    ตลอดจนเงื่อนไขการใช้บริการตามความเหมาะสมของลูกค้าและลูกหนี้แต่ละราย

2.  ฝ่ายสินเชื่อและการตลาด จัดทำแบบคำขออนุมัติสินเชื่อ (Credit Application หรือ
    C.A.) แนบเอกสารประกอบ นำเสนอเพื่อขออนุมัติวงเงินจากคณะกรรมการสินเชื่อ
    หรือคณะกรรมการบริหาร แล้วแต่กรณี ทั้งนี้ การอนุมัติวงเงินแฟคตอริ่งของลูกค้าแต่ละราย
    พิจารณาจากคุณภาพลูกหนี้เป็นสำคัญ และให้ควบคุมวงเงินรวมลูกหนี้ในแต่ละลูกค้า
    จะต้องไม่เกินวงเงินมาตรฐานลูกหนี้ที่ได้รับการอนุมัติ
    โดยจะต้องมีการทบทวนวงเงินมาตรฐานลูกหนี้ / ลูกค้า อย่างสม่ำเสมออย่างน้อยปีละ 1 ครั้ง
    ตามเกณฑ์ที่บริษัทกำหนด
    และการให้สินเชื่อจะต้องไม่เกินวงเงินมาตรฐานของลูกหนี้และลูกค้าที่กำหนดตามเกณฑ์ของบริษัท

3.  เมื่อได้รับการอนุมัติวงเงินแล้ว นำส่งข้อมูลที่เกี่ยวข้องเพื่อให้ฝ่ายบริหารจัดพิมพ์นิติกรรมสัญญา
    ก่อนตรวจสอบและนัดลูกค้าลงนามสัญญาที่บริษัทหรือสำนักงานลูกค้า (หากมีการจดทะเบียนจำนำ
    จำนองทรัพย์สินเป็นประกัน จะต้องเตรียมเอกสารให้ครบถ้วน และดำเนินการจดจำนำ
    จำนองให้เรียบร้อยก่อนใช้วงเงิน)

4.  เมื่อนิติกรรมสัญญาเรียบร้อย
    ฝ่ายสินเชื่อและการตลาดนำส่งต้นฉบับนิติกรรมสัญญาให้ฝ่ายบริหารจัดเก็บในห้องมั่นคง
    และฝ่ายบริหารลงนามในใบ C.A. ก่อนนำส่งฝ่ายปฏิบัติการเพื่อตั้งวงเงินในระบบ ทั้งนี้
    หากมีการโอนสิทธิตรง จะต้องมีการบอกกล่าวการโอนสิทธิไปยังลูกหนี้ก่อนการรับซื้อทุกครั้ง

5.  เมื่อได้รับเอกสารที่จะรับซื้อจากลูกค้า ฝ่ายปฏิบัติการทำการตรวจสอบเงื่อนไขตามที่ได้รับอนุมัติ
    ก่อนรับซื้อหนี้และจ่ายเงินให้ลูกค้าตามขั้นตอนต่อไป

  หมายเหตุ ! วงเงินมาตรฐานของลูกหนี้และลูกค้า
  บริษัทจะกำหนดตามเกรดของลูกหนี้และลูกค้านั้น (พิจารณาจากการจัดทำ Credit Scoring)
  โดยให้วงเงินคิดเป็นสัดส่วนของผู้ถือหุ้น (Net Worth) และยอดขายของกิจการ
  ซึ่งกำหนดเป็นมาตรฐานตามแต่ละเกรด นอกจากนี้
  วงเงินมาตรฐานดังกล่าวจะขึ้นอยู่กับประเภทการโอนสิทธิของลูกหนี้นั้น ๆ ด้วย

  (2) นโยบายการให้บริการทางการเงินของบริษัท

  บริษัท เน้นให้บริการเงินหมุนเวียนลูกค้าอย่างครบวงจรและต่อเนื่อง
  เช่นให้บริการหนังสือค้ำประกันและให้เงินหมุนเวียนล่วงหน้าขณะประมูลงาน
  เมื่อได้งานก็โอนสิทธิการรับเงินให้บริษัท โดยส่วนใหญ่จะสนับสนุนลูกค้าที่ประมูลงานราชการ
  รัฐวิสาหกิจ และ ลูกหนี้เอกชนระดับใหญ่
  พร้อมทั้งได้มีการกำหนดหลักเกณฑ์การจัดอันดับของลูกค้าและลูกหนี้ที่ดี
  เพื่อความสะดวกและรวดเร็วในการอนุมัติสินเชื่อ

  (3) หลักเกณฑ์การพิจารณาให้วงเงินลูกค้า

  บริการแฟคตอริ่งของบริษัทจะใช้หลักเกณฑ์การพิจารณาสินเชื่อระยะสั้นที่รวดเร็ว
  และมีความเสี่ยงน้อย
  โดยเน้นที่คุณภาพของเอกสารที่รับซื้อและพิจารณาความสามารถในการชำระหนี้ของลูกหนี้เป็นหลัก

  มุ่งเน้นให้บริการแก่ลูกค้าในธุรกิจอุตสาหกรรมการผลิต พาณิชยกรรม ขนาดเล็ก กลาง
  เพื่อส่งเสริมนโยบายการพัฒนาอุตสาหกรรมของไทย

วงเงินและระยะเวลารับซื้อ ปี 2545 - 2547

  -----------------------------------------------------------------------------------------
                    วงเงินโดยเฉลี่ยต่อลูกค้า 1                     ระยะเวลา             
                    ราย (ล้านบาท)                             (วัน)                 
  ----------------- -------------------- --------- --------- ---------- --------- ---------
  ประเภทบริการ       2545                 2546      2547      2545       2546      2547

  แฟคตอริ่งในประเทศ   10.48                8.51      8.27      61         64        67

  ลิสซิ่ง (เดือน)       3.37                 5.29      2.12      38*        37*       40*

  สินเชื่อสินค้าคงคลัง    6.21                 13.83     6.50      90         90        90

  สินเชื่อเงินให้กู้ยืม     0.00                 5.74      11.13     90         90        90
  -----------------------------------------------------------------------------------------

  * ระยะเวลาในการให้สินเชื่อลิสซิ่งเฉลี่ยคิดเป็นจำนวนเดือน

  (4) นโยบายการอนุมัติวงเงิน

  บริษัทได้กำหนดอำนาจการอนุมัติวงเงินสินเชื่อตามคุณภาพของลูกค้าและลูกหนี้เป็นสำคัญโดยกำหนดให้มีคณะกรรมการสินเชื่อ
  และคณะกรรมการบริหาร เป็นผู้มีอำนาจในการอนุมัติสินเชื่อตามลำดับ

  การอนุมัติวงเงินโอนสิทธิเรียกร้องในประเทศ/ระหว่างประเทศ ของลูกค้าแต่ละราย
  พิจารณาร่วมกับคุณภาพลูกหนี้เป็นสำคัญ และควบคุมวงเงินรวมของลูกค้าและลูกหนี้
  ตามวงเงินมาตรฐานของลูกค้าและลูกหนี้

  การอนุมัติวงเงิน ลิสซิ่ง สินค้าคงคลัง วงเงินค้ำประกัน วงเงินกู้ล่วงหน้า
  และการจัดหาเลตเตอร์ ออฟ เครดิต
  พิจารณาจากคุณภาพของลูกค้าตามเกณฑ์กำหนดวงเงินมาตรฐานลูกค้า

  การอนุมัติวงเงินสินเชื่อของบริษัทนั้น คณะกรรมการสินเชื่อ
  จะมีอำนาจอนุมัติหากเป็นวงเงินสินเชื่อปกติ
  ตามเกณฑ์ที่กำหนดวงเงินมาตรฐานของลูกค้าและลูกหนี้
  แต่หากเป็นวงเงินที่เกินกว่าเกณฑ์กำหนดวงเงินมาตรฐานแล้ว
  จะต้องขออนุมัติจากคณะกรรมการบริหาร

  สัดส่วนการให้สินเชื่อแต่ละประเภทสามารถสรุปได้ดังนี้

  ------------- -------------------------- -------------------------------
  ประเภทสินเชื่อ   สัดส่วนการให้สินเชื่อ            เกณฑ์ในการพิจารณา

  แฟคตอริ่ง       70-100% ของมูลค่าในเอกสาร    เงื่อนไขการโอนสิทธิ
                                           ประเภทของเอกสารการค้าที่รับซื้อ
                                           และคุณภาพของลูกค้าและลูกหนี้

  ลิสซิ่ง          80% ของมูลค่าเครื่องจักร        ประเภทของทรัพย์สินที่นำมาทำลิสซิ่ง
                                           และคุณภาพของลูกค้า

  สินค้าคงคลัง     ไม่เกิน 70% ของราคาทุน        ประเภทของสินค้าและคุณภาพของลูกค้า

  เงินกู้ยืม        ไม่เกินวงเงินมาตรฐานของลูกค้า   คุณภาพของลูกค้า (Credit Scoring)
  ------------- -------------------------- -------------------------------

  (5) การกำหนด ค่าโอนสิทธิเรียกร้อง หรือ อัตราดอกเบี้ย การให้สินเชื่อ

  บริษัทจะคิดค่าบริการแฟคตอริ่งประกอบด้วย 2 ส่วน คือ
  ค่าโอนสิทธิเรียกร้องซึ่งคิดเป็นอัตราดอกเบี้ย และค่าธรรมเนียมบริการเรียกชำระหนี้จากลูกหนี้

  โดยบริษัทกำหนดค่าโอนสิทธิเรียกร้องหรืออัตราดอกเบี้ย ตามภาวะการเงินในตลาด
  ขนาดและคุณภาพของลูกค้า และลูกหนี้ นอกจากนี้
  ยังพิจารณาภาพรวมไปถึงแนวโน้มภาวะเศรษฐกิจและอัตราดอกเบี้ยในอนาคตด้วย
  เพื่อรองรับการปรับตัวของอัตราดอกเบี้ยในตลาดการเงิน และจากการแข่งขันในตลาด
  รวมทั้งความเสี่ยงในการรับชำระหนี้แต่ละประเภท
  เช่นเดียวกับธนาคารพาณิชย์และสถาบันการเงินอื่น ๆ

  สำหรับค่าบริการสินเชื่อประเภทลิสซิ่ง สินเชื่อสินค้าคงคลัง และสินเชื่อเงินให้กู้ยืม
  จะคิดเป็นอัตราดอกเบี้ย

  ค่าบริการสินเชื่อสามารถสรุปได้ดังนี้

+----------------------+-----------------------+-----------------------+
| ประเภท               | ส่วนที่เป็นอัตราดอกเบี้ย     | ส่วนที่เป็นค่าธรรมเนียม     |
|                      | (Effective Rate) (%)  |                       |
+======================+=======================+=======================+
| แฟคตอริ่งในประเทศ      | 7.0 – 15.5%           | 500 – 3,000           |
|                      |                       | บาทต่อบิลขึ้นกับร          |
|                      |                       | ะยะทางและวิธีการชำระเงิน |
+----------------------+-----------------------+-----------------------+
| ลิสซิ่ง                 | 6.25 – 12.0 %         | -                     |
+----------------------+-----------------------+-----------------------+
| สินเชื่อสินค้าคงคลัง       | 9.0 %                 | -                     |
+----------------------+-----------------------+-----------------------+
| สินเชื่อเงินให้กู้ยืม        | 6.25 – 12.0 %         | -                     |
+----------------------+-----------------------+-----------------------+

(ข้อมูล ณ วันที่ 1 มกราคม 2547 - 31 ธันวาคม 2547)

  (6) นโยบายการกำหนดเงื่อนไขหลักประกัน

  เนื่องจากธุรกิจแฟคตอริ่งเป็นธุรกิจที่ไม่ต้องใช้หลักทรัพย์ที่ดิน สิ่งปลูกสร้างค้ำประกัน
  บริษัทจึงมีนโยบายในการรับหลักประกันโดยการพิจารณาความเสี่ยงของลูกค้าเป็นหลัก
  หลักประกันที่บริษัทกำหนดเพื่อให้ลูกค้านำมาใช้ค้ำ ได้แก่ บุคคล/นิติบุคคล
  และเงินฝากค้ำประกันในสัดส่วนร้อยละ 0 - 30 ของวงเงินสินเชื่อ
  ขึ้นอยู่กับคุณภาพของลูกค้าและลูกหนี้
  โดยจะทยอยหักเงินประกันจากยอดรับซื้อแต่ละครั้งจนครบตามเงื่อนไขที่กำหนด

  (7) นโยบายการควบคุมและติดตามลูกค้าและลูกหนี้

  บริษัทมีการควบคุมและดูแลลูกค้าอย่างใกล้ชิดทุกขั้นตอน ตั้งแต่ก่อนการรับซื้อหนี้การค้า
  มีการตรวจสอบความถูกต้องของเอกสารก่อนการรับซื้อ
  มีการตรวจสอบภาระหนี้ค้างชำระในอดีตก่อนการรับซื้อทุกครั้ง

  เมื่อถึงกำหนดชำระเงิน ฝ่ายบริหารจะโทรศัพท์สอบถามการชำระเงินจากลูกหนี้
  หากไม่ได้รับชำระ
  จะต้องชี้แจงสาเหตุและรายงานให้ฝ่ายที่เกี่ยวข้องรับทราบทุกครั้งเพื่อติดตามให้มีการชำระหนี้
  หากไม่ได้รับชำระหนี้ภายใน 15 วัน, 30 วัน และ 45 วัน
  ฝ่ายบัญชีและการเงินจะมีจดหมายทวงถามไปยังลูกค้าและลูกหนี้ ให้ชำระเงินให้บริษัท
  หากเกินกำหนดดังกล่าวแล้วยังไม่ได้รับชำระหนี้
  ฝ่ายสินเชื่อและการตลาดจะสรุปข้อมูลเพื่อเตรียมนำส่งให้ทนายดำเนินคดีจนถึงที่สุด

สัดส่วนเงินให้สินเชื่อแก่กลุ่มลูกค้าสูงสุด 10 อันดับแรก ในระยะ 3 ปี ที่ผ่านมา

  ------------------ ---------- -------- ---------- -------- ---------- --------
  ประเภทธุรกิจ         2545                2546                2547       

                     ล้านบาท     %        ล้านบาท     %        ล้านบาท     %

  แฟคตอริ่ง ^(/1)      2,817.26   48.69    1,639.47   44.05    1,490.10   37.23
  (ยอดรับซื้อ)                                                             

  ลิสซิ่ง ^(/2)         90.83      82.25    91.26      91.19    84.05      47.41

  สินเชื่อสินค้าคงคลัง     49.77      100.00   23.51      100.00   19.50      100.00
  ^(/3)                                                                 

  สินเชื่อเงินให้กู้ยืม      0.00       0.00     79.54      97.88    173.51     93.61
  ^(/4)                                                                 
  ------------------ ---------- -------- ---------- -------- ---------- --------

  หมายเหตุ /1 ในระยะ 3 ปีที่ผ่านมา ธุรกิจแฟคตอริ่ง ในปี 2545 มีลูกค้าเพียง 1
  รายที่มียอดรับซื้อสูงกว่าร้อยละ 10 ของยอดรับซื้อรวม แต่มีสัดส่วนยอดคงค้าง ณ สิ้นปี 2545
  ไม่เกินร้อยละ 10 ของยอดคงค้างแฟคตอริ่งรวม ในปี 2546
  ไม่มีลูกค้ารายใดที่มียอดรับซื้อเกินร้อยละ 10 ส่วนในปี 2547 มีลูกค้า 1
  รายที่มียอดรับซื้อสูงกว่าร้อยละ 10 ของยอดรับซื้อรวม แต่มีสัดส่วนยอดคงค้าง ณ สิ้นปี 2547
  ไม่เกินร้อยละ 10 ของยอดคงค้างแฟคตอริ่งรวม

  /2 ในระยะ 3 ปีที่ผ่านมา ในปี 2545, 2546 และ 2547 มีกลุ่มลูกค้าลิสซิ่ง 3, 3 และ 2
  รายใน 10 อันดับแรกที่มีสัดส่วนยอดคงค้างเกินกว่าร้อยละ 10 ของยอดคงค้างลิสซิ่งรวม ได้แก่
  ธุรกิจวัสดุก่อสร้างมียอดคงค้าง ในปี 2545, 2546 และ 2547 เท่ากับร้อยละ 24.22 ร้อยละ
  43.85 และร้อยละ 24.21 ของยอดคงค้างลิสซิ่งรวม และธุรกิจชิ้นส่วนเครื่องยนต์ ในปี 2545
  เท่ากับร้อยละ 16.70

  /3 ในปี 2546 มีการแยกประเภทสินเชื่อเงินให้กู้ยืมออกจากสินเชื่อสินค้าคงคลัง มีกลุ่มลูกค้า 2
  รายใน 3 อันดับแรกที่มียอดคงค้างรวมของสินเชื่อสินค้าคงคลังที่มีสัดส่วนเกินกว่าร้อยละ 10
  ของยอดคงค้างรวมของสินเชื่อสินค้าคงคลัง ซึ่งประกอบด้วย

1)  ธุรกิจสิ่งพิมพ์ มีสัดส่วนยอดคงค้าง ณ สิ้นปี 2545, 2546 และ 2547 เท่ากับร้อยละ 42.27
    ร้อยละ 76.95 และร้อยละ 72.41 ของยอดคงค้างสินเชื่อคงคลังรวม ตามลำดับ

2)  ธุรกิจน้ำมันปาล์ม มีสัดส่วนยอดคงค้าง ณ ปี 2547 เท่ากับ ร้อยละ 24.62

  /4 ในปี 2546 มีการแยกประเภทสินเชื่อเงินให้กู้ยืมออกจากสินเชื่อสินค้าคงคลัง มีกลุ่มลูกค้า 3
  รายใน 14 อันดับแรกที่มียอดคงค้างรวมของสินเชื่อเงินให้กู้ยืมที่มีสัดส่วนเกินกว่าร้อยละ 10
  ของยอดคงค้างสินเชื่อเงินให้กู้ยืมทั้งหมด ซึ่งประกอบด้วย

1)  ธุรกิจโรงพยาบาล มีสัดส่วนยอดคงค้าง ณ สิ้นปี 2545, 2546 2547 เท่ากับ ร้อยละ 30.14
    ร้อยละ 68.00 และร้อยละ 24.82 ของยอดคงค้างสินเชื่อเงินให้กู้ยืมรวม ตามลำดับ

2)  ธุรกิจวัสดุก่อสร้าง มีสัดส่วนยอดคงค้าง ปี 2547 เท่ากับร้อยละ 23.53

3)  ธุรกิจคอมพิวเตอร์ มีสัดส่วนยอดคงค้าง ปี 2547 เท่ากับร้อยละ 11.87

4)  ธุรกิจอสังหาริมทรัพย์ มีสัดส่วนยอดคงค้าง ปี 2547 เท่ากับร้อยละ 10.79

เงินให้กู้ยืมคงค้างธุรกิจแฟคตอริ่งแยกตามวงเงินของลูกค้า (หน่วย : ล้านบาท)

  ---------------------------------------------------------------------------------------------------
               2545                         2546                         2547                
  ------------ ---------- -------- -------- ---------- -------- -------- ---------- -------- --------
  วงเงิน        ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย

  น้อยกว่า 3 ล้าน 67.42      4.42     78       57.21      4.45     64       54.20      4.46     64

  3 - 10 ล้าน   240.75     15.79    96       187.21     14.55    81       210.85     17.35    88

  มากกว่า 10    1,216.26   79.78    81       1,041.94   81.00    73       950.10     78.19    75
  ล้าน                                                                                        

  รวมทั้งสิ้น      1,524.42   100.00   255      1,286.37   100.00   218      1,215.15   100.00   227
  ---------------------------------------------------------------------------------------------------

หมายเหตุ ! ยอดหนี้คงค้างข้างต้น เป็นยอดลูกหนี้ที่ไม่รวมเจ้าหนี้จากการซื้อสิทธิเรียกร้อง

เงินให้กู้ยืมคงค้างธุรกิจลีสซิ่งแยกตามวงเงิน (หน่วย : ล้านบาท)

  ----------------------------------------------------------------------------------------------------------
               2545                         2546                         2547                       
  ------------ ---------- -------- -------- ---------- -------- -------- ------ ---------- -------- --------
  วงเงิน        ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย          ยอดคงค้าง   ร้อยละ    จน.ราย

  น้อยกว่า 2 ล้าน 8.46       7.66     11       9.25       8.62     8               70.56      39.80    16

  2 - 5 ล้าน    30.47      27.60    16       23.60      21.99    8               39.84      22.47    8

  มากกว่า 5 ล้าน 71.49      64.74    5        74.47      69.39    6               66.89      37.73    5

  รวมทั้งสิ้น      110.42     100.00   32       107.32     100.00   22              177.29     100.00   29
  ----------------------------------------------------------------------------------------------------------

หมายเหตุ ! ยอดหนี้คงค้างข้างต้น เป็นยอดลูกหนี้ที่ไม่รวม ลูกหนี้เครื่องจักรที่ยึด,
รายได้รับล่วงหน้าและรายได้ค้างรับ

ยอดรับซื้อแยกตามประเภทกิจการของลูกค้าแฟคตอริ่ง ตั้งแต่ ปี 2545 – 2547 (หน่วย :
ล้านบาท)

  -------------------------------- ----------------- ---------- ---------- --------- -------- ----- -------- ---------- ---------- --------- -------- ----- -------- ---------- -------- ---------- --------- -------- --- -------- -----
                                   ประเภทกิจการ                  2545                                                    2546                                                             2547                                       

                                                                ยอดรับซื้อ              ร้อยละ          จน.ราย              ยอดรับซื้อ              ร้อยละ          จน.ราย                       ยอดรับซื้อ              ร้อยละ        จน.ราย   

                                   ก่อสร้าง                       2,166.76             37.45          100                 1,180.50             31.72          97                           1,545.19             38.60        106      

                                   อุตสาหกรรม /                  877.01               15.16          15                  649.62               17.46          16                           567.58               14.18        16       
                                   เกษตรกรรม                                                                                                                                                                                        

                                   วัสดุอุปกรณ์สำนักงาน              485.97               8.40           22                  272.34               7.32           24                           388.84               9.71         32       

                                   วัสดุก่อสร้าง                    422.24               7.30           17                  228.06               6.13           16                           339.31               8.48         25       

                                   ชิ้นส่วนอิเลคโทรนิคส์              660.89               11.42          42                  229.12               6.16           41                           253.97               6.35         33       

                                   อุปกรณ์ /                      420.32               7.27           11                  149.97               4.03           10                           204.95               5.12         12       
                                   เครื่องใช้ไฟฟ้า                                                                                                                                                                                      

                                   ธุรกิจบริการ                    171.81               2.97           7                   186.45               5.01           14                           176.69               4.41         19       

                                   เคมีภัณฑ์                       93.36                1.61           6                   137.81               3.70           7                            108.08               2.70         5        

                                   ธุรกิจโฆษณา                    81.49                1.41           20                  91.15                2.45           18                           97.51                2.44         19       

                                   อาหาร / เครื่องดื่ม              25.26                0.44           3                   40.42                1.09           5                            85.03                2.12         3        

                                   สิ่งพิมพ์                        75.45                1.30           1                   84.38                2.27           1                            60.37                1.51         5        

                                   รองเท้า / เครื่องหนัง            91.38                1.58           5                   316.13               8.49           3                            52.59                1.31         2        

                                   เครื่องสำอาง                   44.90                0.78           2                   39.97                1.07           2                            32.86                0.82         2        

                                   กิจการขายส่ง                   31.66                0.55           1                   30.61                0.82           1                            21.49                0.54         1        

                                   ยานพาหนะ                     4.25                 0.07           1                   5.20                 0.14           1                            15.55                0.39         3        

                                   พาณิชยกรรม                    6.62                 0.11           2                   -                    -              -                            14.82                0.37         4        

                                   เฟอร์นิเจอร์                    71.65                1.24           2                   44.63                1.20           2                            13.79                0.34         2        

                                   ยา / อุปกรณ์การแพทย์            3.39                 0.06           2                   18.83                0.51           4                            11.98                0.30         3        

                                   ยาง/พลาสติก                   39.00                0.67           4                   11.61                0.31           4                            7.70                 0.19         4        

                                   เครื่องแต่งกาย /                3.35                 0.06           2                   2.06                 0.06           1                            2.50                 0.06         2        
                                   สินค้าแฟชั่น                                                                                                                                                                                         

                                   สิ่งทอ                         8.76                 0.15           3                   -                    -              -                            1.81                 0.05         1        

                                   ของเล่น / เครื่องกีฬา            -                    -              -                   2.09                 -              1                            -                    0.00         -        

                                   การถ่ายภาพ                    -                    -              -                   0.58                 0.02           1                            -                    0.00         -        

                                   ผลิตภัณฑ์เกษตร ป่าไม้             -                    -              -                   -                    -              -                            -                    0.00         -        
                                   ประมง                                                                                                                                                                                            

                                   รวม                          5,785.61             100.00         268                 3,721.53             100.00         269                          4,002.60             100.00       299      

  ยอดหนี้คงค้างตามประเภทธุรกิจของลูกหนี้                                                                                                                                                หน่วย:                                               
  (แฟคตอริ่ง) ณ วันที่ 31 ธันวาคม 2545 -                                                                                                                                              ล้านบาท                                              
  2547                                                                                                                                                                                                                              

                                                     ปี 2545                                                  ปี 2546                                                  ปี 2547                                                         

  ประเภทธุรกิจของลูกหนี้                                  ยอดหนี้                 ร้อยละ              ราย            ยอดหนี้                 ร้อยละ              ราย            ยอดหนี้                          ร้อยละ                           ราย

  รับเหมาก่อสร้าง                                       313.28                20.55%             69             233.06                18.12%             54             317.91                         26.16%                          67

  ราชการ รัฐวิสาหกิจ                                    448.71                29.43%             71             409.51                31.83%             65             276.36                         22.74%                          51

  พาณิชยกรรม                                          260.95                17.12%             99             185.16                14.39%             87             203.45                         16.74%                          81

  ชิ้นส่วนอิเลคโทรนิคส์                                    94.63                 6.21%              40             56.43                 4.39%              23             61.92                          5.10%                           23

  วัสดุก่อสร้าง                                          79.82                 5.24%              55             57.55                 4.47%              52             58.61                          4.82%                           52

  รองเท้า                                             51.62                 3.39%              5              101.76                7.91%              5              48.89                          4.02%                           3

  ธุรกิจบริการ                                          11.54                 0.76%              7              3.89                  0.30%              6              47.47                          3.91%                           8

  ผลิตภัณฑ์เกษตร ป่าไม้ ประมง                             16.11                 1.06%              9              45.80                 3.56%              15             34.56                          2.80%                           13

  อุปกรณ์/เครื่องใช้ไฟฟ้า                                  21.61                 1.42%              8              40.73                 3.17%              8              31.24                          2.57%                           11

  สิ่งทอ                                               33.00                 2.16%              42             26.46                 2.06%              33             27.04                          2.21%                           35

  อุตสาหกรรม/เกษตรกรรม                                12.16                 0.80%              9              20.09                 1.56%              16             22.19                          1.83%                           16

  ธุรกิจโฆษณา                                          4.80                  0.31%              4              6.46                  0.50%              2              18.25                          1.48%                           9

  ยานพาหนะ                                           14.03                 0.92%              21             13.10                 1.02%              25             13.39                          1.10%                           14

  เคมีภัณฑ์                                             12.91                 0.85%              4              16.34                 1.27%              4              13.77                          1.13%                           5

  วัสดุอุปกรณ์สำนักงาน                                    16.94                 1.11%              6              19.39                 1.51%              7              12.62                          1.08%                           12

  สิ่งพิมพ์                                              21.89                 1.44%              5              20.48                 1.59%              3              10.00                          0.82%                           8

  อาหารและเครื่องดื่ม                                    86.76                 5.69%              15             9.68                  0.75%              12             9.70                           0.80%                           9

  ยาง/พลาสติก                                         4.54                  0.30%              18             4.36                  0.34%              16             3.91                           0.32%                           15

  เครื่องสำอาง                                         1.81                  0.12%              2              2.58                  0.20%              2              3.20                           0.26%                           2

  เฟอร์นิเจอร์                                          13.89                 0.91%              3              10.10                 0.78%              2              0.59                           0.05%                           1

  เครื่องแต่งกาย/สินค้าแฟชั่น                               0.14                  0.01%              1              0.64                  0.05%              2              0.08                           0.01%                           1

  ยา/อุปกรณ์การแพทย์                                    0.84                  0.05%              1              1.90                  0.15%              1              -                              -                               -

  ของเล่น/เครื่องกีฬา                                    -                     0.00%              0              0.90                  0.07%              1              -                              -                               -

  ค้าส่ง                                               2.43                  0.16%              3              -                     0.00%              0              -                              -                               -

  รวมทั้งสิ้น                                            1,524.42              100.00%            497            1,286.37              100.00%            441            1,215.15                       100.00%                         431
  -------------------------------- ----------------- ---------- ---------- --------- -------- ----- -------- ---------- ---------- --------- -------- ----- -------- ---------- -------- ---------- --------- -------- --- -------- -----

หมายเหตุ ! ยอดหนี้คงค้างข้างต้น เป็นยอดลูกหนี้ที่ไม่รวมเจ้าหนี้จากการซื้อสิทธิเรียกร้อง

ยอดคงค้างธุรกิจลิสซิ่ง (OUTSTANDING) แยกตามประเภทกิจการ ตั้งแต่ปี 2544 - 2546

  ----------------- -------- -------- -------- -------- -------- -------- -------- -------- --------
  ประเภทกิจการ       2545                       2546                       2547              

                    ล้านบาท   ร้อยละ    จน.ราย   ล้านบาท   ร้อยละ    จน.ราย   ล้านบาท   ร้อยละ    จน.ราย

  ก่อสร้าง /          35.52    32.17    5        54.83    51.09    5        49.65    28.01    3
  วัสดุก่อสร้าง                                                                                 

  พลาสติก            27.30    24.72    12       24.53    22.86    8        16.47    9.29     3

  รถยนต์ / อุปกรณ์ /   19.07    17.27    1        14.48    13.50    1        -        -        -
  ชิ้นส่วน                                                                                     

  คอมพิวเตอร์,        0.60     0.54     1        4.58     4.27     1        30.73    17.33    9
  อุปกรณ์สำนักงาน                                                                              

  อาหาร และเครื่องดื่ม  6.63     6.01     3        2.36     2.20     2        1.09     0.62     1

  ชิ้นส่วนอิเล็คโทรนิค /  3.19     2.89     1        2.18     2.03     1        -        -        -
  เครื่องใช้ไฟฟ้า                                                                               

  ขนส่ง              -        -        -        1.31     1.22     1        73.08    41.22    8

  อุปกรณ์กีฬา          1.29     1.17     1        0.46     0.43     1        0.23     0.13     1

  ผลิตภัณฑ์จากหนัง      0.91     0.82     1        -        -        -        -        -        -

  สิ่งทอ              12.53    11.35    5        -        -        -        -        -        -

  ยา และเวชภัณฑ์      -        -        -        -        -        -        1.71     0.96     1

  เครื่องมือแพทย์       -        -        -        -        -        -        2.81     1.59     1
  และอุปกรณ์                                                                                  

  อื่นๆ               3.38     3.06     2        2.57     2.40     2        1.52     0.85     2

  รวม               110.42   100.00   32       107.32   100.00   22       177.29   100.00   29
  ----------------- -------- -------- -------- -------- -------- -------- -------- -------- --------

หมายเหตุ * 1. บริษัท
ดำเนินธุรกิจการให้เช่าระยะยาวแบบลิสซิ่งแก่บุคคลทั่วไปโดยมิได้อิงกับลูกค้าใดเป็นหลัก

2. สำหรับสินเชื่อลิสซิ่งประเภท Operating Lease สามารถดูได้จากทรัพย์สินให้เช่าของบริษัท

3. ยอดคงค้างธุรกิจลิสซิ่งเป็นยอดคงเหลือตามสัญญา
ซึ่งรวมส่วนที่ยังไม่ครบกำหนดเรียกชำระไว้ด้วย (เฉพาะแบบ Financial Lease)